รัฐบาลไทย-ข่าวทำเนียบรัฐบาล-‘รมว.ธรรมนัส’ สั่งหน่วยงานเร่งแก้ปัญหา 'ปลากะพงขาว' ราคาตกต่ำ พร้อมขับเคลื่อนงานจัดที่ดินให้แก่เกษตรกรในพื้นที่ ส.ป.ก.4-01
วันเสาร์ที่ 11 พฤศจิกายน 2566
‘รมว.ธรรมนัส’ สั่งหน่วยงานเร่งแก้ปัญหา 'ปลากะพงขาว' ราคาตกต่ํา พร้อมขับเคลื่อนงานจัดที่ดินให้แก่เกษตรกรในพื้นที่ ส.ป.ก.4-01
‘รมว.ธรรมนัส’ สั่งหน่วยงานเร่งแก้ปัญหา 'ปลากะพงขาว' ราคาตกต่ํา พร้อมขับเคลื่อนงานจัดที่ดินให้แก่เกษตรกรในพื้นที่ ส.ป.ก.4-01
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ตรวจราชการในพื้นที่จังหวัดฉะเชิงเทรา และเป็นประธานมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) ให้แก่เกษตรกรในเขตปฏิรูปที่ดินจังหวัดฉะเชิงเทรา จํานวน 70 ราย พร้อมทั้งรับฟังข้อเรียกร้องของกลุ่มเกษตรกรผู้เลี้ยงปลากะพงขาว นําโดย นายสุทธิ มะหะเลา นายกสมาคมผู้เพาะเลี้ยงปลาทะเลไทย ณ ห้องประชุมมรุพงษ์ศิริพัฒน์ ศาลากลางจังหวัดฉะเชิงเทรา อําเภอเมืองฉะเชิงเทรา จังหวัดฉะเชิงเทรา
ร้อยเอก ธรรมนัส กล่าวว่า กระทรวงเกษตรและสหกรณ์ มีนโยบายขับเคลื่อนปราบปรามการลักลอบนําเข้า-ส่งออกสินค้าเกษตรผิดกฎหมายอย่างเอาจริง เพื่อสร้างความมั่นใจให้กับผู้บริโภคต่อการบริโภคสินค้าเกษตรที่ต้องมีความปลอดภัย และสร้างความเชื่อมั่นต่อพี่น้องเกษตรกรให้มีความมั่นคงทางอาชีพ ซึ่งขณะนี้ได้รับข้อร้องเรียนจากกลุ่มเกษตรกรผู้เลี้ยงปลากะพงขาว ถึงปัญหาราคาตกต่ํา ซึ่งสาเหตุจากมีการนําสัตว์น้ําโดยเฉพาะปลากะพงขาวจากประเทศมาเลเซียเข้ามาในประเทศไทยจํานวนมาก ซึ่งมีการนําเข้าทั้งถูกกฎหมายและผิดกฎหมาย ทําให้สัตว์น้ําของเกษตรกรที่เลี้ยงมีราคาตกต่ํา ประกอบกับมีต้นทุนการผลิตสูง ทําให้ผู้เพาะเลี้ยงปลากะพงขาวได้รับความเดือดร้อน ดังนั้น ได้มอบหมายให้หน่วยงานที่เกี่ยวข้องบูรณการทํางานร่วมกันเพื่อหาแนวทางแก้ไขปัญหาอย่างเร่งด่วน
ทั้งนี้ ตัวแทนกลุ่มเกษตรกรผู้เลี้ยงปลากะพงขาว ได้กล่าวขอบคุณ รมว.เกษตรฯ ที่ได้มอบหมายให้หน่วยงานที่เกี่ยวข้องดําเนินการเร่งรัดแก้ไขปัญหาอย่างจริงจัง ซึ่งภายหลังจากที่กลุ่มได้ยื่นเรื่องร้องเรียนดังกล่าวต่อศูนย์บริการเกษตรพิรุณราช กระทรวงเกษตรและสหกรณ์ ซึ่งเป็นศูนย์รับเรื่องร้องทุกข์จากเกษตรกร ทําให้ปัญหาดังกล่าวได้รับการช่วยเหลือและผลักดันให้เกิดแนวทางแก้ไขร่วมกัน สําหรับราคานําเข้าปลากะพงขาวจากประเทศมาเลเซีย ปัจจุบัน นําเข้ามาขายในราคา 70 บาท ต่อกิโลกรัม ส่วนราคาปากบ่อของเกษตรกรในประเทศไทย ซื้อขายกันอยู่ที่ราคาประมาณ 80 - 90 บาท ต่อกิโลกรัม ถือเป็นราคาที่ต่ํากว่าต้นทุนในการเลี้ยง โดยจากเดิมราคาอยู่ประมาน 100 - 120 บาทต่อกิโลกรัม
สําหรับการเพาะเลี้ยงสัตว์น้ําจังหวัดฉะเชิงเทรา มีกลุ่มผู้เลี้ยงกุ้งทะเล 5,754 ราย 5,829 ฟาร์ม พื้นที่ 64,550 ไร่ กลุ่มผู้เลี้ยงปลาน้ําจืด 4,011 ราย 4,017 ฟาร์ม พื้นที่ 42,268 ไร่ กลุ่มผู้เลี้ยงปลาทะเล 503 ราย 503 ฟาร์ม พื้นที่ 9,467 ไร่ ในส่วนของปริมาณผลผลิตปลากะพงขาว ปี 2565 มีจํานวน 6,624.32 ตัน และในปี 2566 ประมาณการผลผลิต จํานวน 6,713.00 ตัน
โอกาสนี้ รมว.เกษตรฯ ได้มอบ ส.ป.ก. 4-01 ให้แก่เกษตรกรในเขตปฏิรูปที่ดินจังหวัดฉะเชิงเทรา จํานวน 70 ราย สําหรับเขตปฏิรูปที่ดินจังหวัดฉะเชิงเทรา ได้ประกาศเขตดําเนินการปฏิรูปที่ดิน เนื้อที่ประมาณ 1,023,775 ไร่ ในพื้นที่ 10 อําเภอ 50 ตําบล เนื้อที่ดําเนินการหลังกันพื้นที่สาธารณูปโภคและหนังสือสําคัญออกแล้ว จํานวน 919,603 ไร่ แยกเป็น ที่ดินรัฐ 865,104 ไร่ พื้นที่ 4 อําเภอ 11 ตําบล ดําเนินการจัดที่ดินให้เกษตรกร 32,871 ราย 45,146 แปลง เนื้อที่ประมาณ 647,350 ไร่ และที่ดินเอกชน ประกอบด้วย ที่พระราชทานที่ราชพัสดุ ที่บริจาค และที่ดินจัดซื้อ จํานวน 54,499 ไร่ ในพื้นที่ 7 อําเภอ 41 ตําบล ดําเนินการจัดที่ดินให้เกษตรกร 3,429 ราย 4,920 แปลง เนื้อที่ประมาณ 52,114 ไร่
ผลการดําเนินงานปีงบประมาณ พ.ศ. 2566 ส.ป.ก.ฉะเชิงเทรา ได้มีการดําเนินงานจัดที่ดิน 220 ราย เนื้อที่ประมาณ 3,885 ไร่ และจัดที่ดินแทนที่ 736 ราย เนื้อที่ประมาณ 11,794 ไร่ รวมทั้งสิ้น จํานวน 956 ราย เนื้อที่ประมาณ 15,679 ไร่ นอกเหนือจากงานจัดที่ดินที่กล่าวมาแล้ว ยังมีงานพัฒนาเกษตรกร โดยการอบรมให้ความรู้ด้านการผลิต การแปรรูปและสนับสนุนปัจจัยการผลิตให้แก่เกษตรกรได้พื้นที่เขตปฏิรูปที่ดิน อาทิ อบรมให้ความรู้เกษตรกรภายใต้โครงการต่าง ๆ รับรอง GAP พืชสมุนไพร สนับสนุนกล้าพันธุ์ไม้ กล้าพันธุ์สมุนไพร นอกจากนี้ยังมีการมอบโรงอบพลังงานแสงอาทิตย์ต้นทุนต่ําภายใต้กิจกรรมส่งเสริมการแปรรูปสมุนไพรฯ ในเขตปฏิรูปที่ดิน จํานวน 1 แห่ง และในปี 2567 มีแผนสนับสนุนโรงอบ 3 แห่ง เป็นต้น